2017 | 10 | 31

Röszke Község Önkormányzata

Sajtóközlemény

„A Röszkei Százholdas Óvoda infrastrukturális fejlesztése”

**Röszke Község Önkormányzata „A Röszkei Százholdas Pagony Óvoda infrastrukturális fejlesztése” című és TOP-1.4.1-15-CS1-2016-00034 azonosító számú projekt finanszírozására, az Európai Regionális Fejlesztési Alapból és hazai központi költségvetési előirányzatból 15 millió forint vissza nem térítendő támogatást kapott.**

Röszke településen egyetlen egy nevelési intézmény, a Röszkei Százholdas Pagony Óvoda és Bölcsőde látja el az óvodai és bölcsődei nevelési feladatokat és nem csak kizárólag a településen élő 1-7 éves gyermekek részére van lehetőség beiratkozásra, hanem működési területe a környező településekre is kiterjed. Az Önkormányzat számára kiemelten fontos a nevelési oktatási intézmények fenntartása és működtetése, ennek érdekében folyamatos fejlesztések történtek az elmúlt években.

Jelen projekt megvalósítását a Terület- és Településfejlesztési Operatív Program „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” elnevezésű program biztosította.

A projekt célja az óvodai épület akadálymentesítése, fűtésrendszerének felújítása, melynek eredményeképpen új akadálymentesített mosdó épült, az intézmény korszerűtlen gázkazánjai lecserélésre kerültek, ezáltal az intézmény energetikai besorolása a korszerűt megközelítő kategóriába kerülhetett.

A projekt megvalósítási helye: Röszkei Százholdas Pagony Óvoda és Zsebibaba Bölcsőde,

6758 Röszke, Felszabadulás u. 77.

Kivitelező: DOMI Épületgépészet Kft., 6728 Szeged, Kereskedő köz 4.

Projekt azonosító száma: TOP-1.4.1-15-CS1-2016-00034

Vissza nem térítendő támogatás összege: 15 millió Ft.